Na temelju prethodne suglasnosti Ministarstva kulture i medija, Klasa: 112-01/25-01/0078, Urbroj: 532-02-01/1-25-02 od 3. lipnja 2025. godine i članka 24. Temeljnog kolektivnog ugovora za zaposlenike u javnim službama (NN 29/2024), Dvor Trakošćan objavljuje

**JAVNI NATJEČAJ**

za zasnivanje radnog odnosa na radnim mjestima:

1. KONZERVATOR - RESTAURATOR TEHNIČAR I. STUPNJA - 1 izvršitelj m/ž na neodređeno, puno radno vrijeme

Uvjeti za obavljanje poslova:

* završeno srednjoškolsko obrazovanje umjetničkog ili prirodoslovno-tehničkog usmjerenja,
* stečeno stručno zvanje restaurator tehničar (konzervator – restaurator tehničar I. stupnja sukladno Pravilniku o stručnim zvanjima za obavljanje poslova na zaštiti i očuvanju kulturnih dobara te uvjetima i načinu njihova stjecanja, NN 104/2025)
* položen stručni ispit za restauratora tehničara (konzervatora – restauratora tehničara I. stupnja), a ukoliko nema položen ispit, dužan ga je položiti u roku od 15 mjeseci od dana zasnivanja radnog odnosa
* poznavanje rada na računalu
* vozačka dozvola B kategorije
1. MANIPULANT – 1 izvršitelj m/ž na neodređeno, puno radno vrijeme

Uvjeti za obavljanje poslova:

* osnovno obrazovanje,
* dozvola za rukovanje motornom pilom, motornim trimerom i traktorom
* dozvola za rad na visini
* ukoliko ne posjeduje tražene dozvole, dužan ih je ishoditi u roku od 6 mjeseci od dana zasnivanja radnog odnosa
* vozačka dozvola B kategorije

3. STRUČNI SURADNIK VODITELJ PRIHVATA POSJETITELJA - 1 izvršitelj m/ž na određeno, puno radno vrijeme (zamjena privremeno odsutne službenice)

Uvjeti za obavljanje poslova:

- završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij ili s njim izjednačen studij društvenog ili humanističkog smjera

- poznavanje najmanje jednog stranog svjetskog jezika

- poznavanje rada na računalu.

- vozačka dozvola B kategorije

Za radna mjesta konzervator-restaurator tehničar I. stupnja, manipulant i stručni suradnik voditelj prihvata posjetitelja kandidati su obvezni na natječaj dostaviti:

* potpisanu prijavu (u slobodnoj formi)
* životopis
* dokaz o završenom odgovarajućem obrazovanju (preslika svjedodžbe)
* dokaz o državljanstvu (preslika domovnice ili osobne iskaznice)
* podatke o ukupnom radnom stažu (ispis elektroničkog zapisa podataka HZMO-a ili potvrda o podacima evidentiranim u matičnoj evidenciji HZMO-a ne stariji od 30 dana od dana objave ovog javnog natječaja)
* uvjerenje nadležnog suda da se protiv kandidata ne vodi kazneni postupak (ne starije od 30 dana od dana objave ovog javnog natječaja)
* presliku vozačke dozvole
* dodatno je potrebno dostaviti za radna mjesta:
* **konzervator – restaurator tehničar I. stupnja**: dokaz o stečenom stručnom zvanju (ako je primjenjivo)
* **manipulant:** dokaz o posjedovanju dozvola za rukovanje motornom pilom, motornim trimerom i traktorom te rad na visini (ako je primjenjivo)
* **stručni suradnik voditelj prihvata posjetitelja**:
	+ dokaz o poznavanju najmanje jednog stranog svjetskog jezika (preslika odgovarajuće potvrde, uvjerenja škole za strane jezike ili preslika svjedodžbe srednje škole ili preslika indeksa fakulteta ili preslika dopunske isprave o studiju, izjava i sl.)
	+ dokaz o poznavanju rada na računalu (preslika odgovarajuće potvrde, uvjerenja odgovarajuće škole, ili preslika svjedodžbe srednje škole, ili preslika indeksa fakulteta ili preslika dopunske isprave o studiju ili vlastoručno potpisana izjava o poznavanju rada na računalu)

Sve dokaze o ispunjavanju uvjeta kandidati su dužni dostaviti uz prijavu u neovjerenoj preslici, a izabrani kandidat će predočiti dokumentaciju u izvorniku.

Na natječaj se, pod jednakim uvjetima, imaju pravo javiti osobe oba spola. Pojmovi koji se koriste u ovom natječaju, a koji imaju rodni značaj, obuhvaćaju na jednak način i muški i ženski rod.

Urednom i potpunom prijavom smatra se prijava koja sadrži sve podatke i sve tražene priloge u natječaju.

Prijave se podnose u zatvorenoj omotnici, u roku od 8 (osam) dana od dana objave natječaja isključivo osobno ili poštom preporučenom pošiljkom na adresu:

Dvor Trakošćan

Trakošćan 4,

42250 Lepoglava

s naznakom:

„ JAVNI NATJEČAJ ZA RADNO MJESTO (navesti naziv radnog mjesta)“

Natječaj će se objaviti putem Hrvatskog zavoda za zapošljavanje i na mrežnim stranicama Ministarstva kulture i medija i Dvora Trakošćan.

Nepravovremene i nepotpune prijave, prijave koje nisu potpisane te prijave koje nisu podnesene na način određen ovim natječajem neće se uzimati u razmatranje.

Kandidat sam određuje način dostave prijave i snosi rizik od nepravovremenog zaprimanja prijave.

Dvor Trakošćan zadržava pravo da, ukoliko ocijeni da je potrebno, provede postupak selekcije kandidata putem razgovora (intervjua) i/ili provjere radnih sposobnosti (testiranja).

Kandidati koji ispunjavaju formalne uvjete propisane javnim natječajem bit će pozvani na razgovor i/ili provjeru radnih sposobnosti.

O vremenu održavanja razgovora / provjere radnih sposobnosti kandidati/kinje će se obavijestiti putem dostavljenih e-mail adresa ili telefonski.

 Ako kandidat ne pristupi razgovoru / provjeri radnih sposobnosti, smatrat će se da je povukao/la prijavu na natječaj te se u daljnjem postupku više neće smatrati kandidatom.

Kandidat koji ostvaruje pravo prednosti pri zapošljavanju prema posebnim propisima dužan je u prijavi na natječaj pozvati se na to pravo, odnosno uz prijavu priložiti svu propisanu dokumentaciju prema posebnom zakonu i ima prednost u odnosu na ostale kandidate pod jednakim uvjetima.

Kandidat koji ostvaruje pravo prednosti pri zapošljavanju prema Zakonu o hrvatskim braniteljima iz Domovinskog rata i članovima njihovih obitelji („Narodne novine“ 121/17, 98/19 i 84/21), dokazuje to potrebnim dokumentima. Dokazi potrebni za ostvarivanje prava prednosti pri zapošljavanju objavljeni su na stranici Ministarstva branitelja Republike Hrvatske na poveznici:

https://branitelji.gov.hr/UserDocsImages//NG/12%20Prosinac/Zapo%C5%A1ljavanje//

Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf

Kandidat koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13, 152/14, 39/18, 32/20) u prijavi na natječaj dužan/a je pozvati se na to pravo te priložiti sve dokaze o ispunjavanju traženih uvjeta, kao i dokaz o utvrđenom statusu osobe s invaliditetom.

Kandidat koji se poziva na pravo prednosti pri zapošljavanju sukladno članku 48.f Zakona o zaštiti civilnih i vojnih invalida rata („Narodne novine“, broj 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13, 98/19) uz prijavu na natječaj dužan/a je, osim dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo.

Dokumentaciju je potrebno dostaviti u neovjerenoj preslici, a prije donošenja odluke o odabiru kandidata, odnosno sklapanja ugovora o radu, poslodavac može od izabranog kandidata tražiti dostavu ovjerenih preslika ili originala na uvid. Dostavljena dokumentacije se ne vraća.

Osobni podaci kandidata dostupni iz prijave, kao i osobni podaci dostupni iz gore navedenih priloga uz prijavu na javni natječaj, prikupljaju se i obrađuju isključivo za potrebe provedbe javnog natječaja te sukladno važećim propisima (Općoj uredbi o zaštiti osobnih podataka i Zakonu o provedbi Opće uredbe o zaštiti podataka, NN 42/18).

Prijavom na javni natječaj kandidat daje privolu na prikupljanje i obradu osobnih podataka od strane Dvora Trakošćan u svrhu odabira kandidata, kao i da se ime i prezime odabranog kandidata objavi na internetskim stranicama Dvora Trakošćan.

Odabrani kandidati za zasnivanje radnog odnosa na radnim mjestima konzervator-restaurator tehničar I. stupnja i manipulant dužni su se prije zasnivanja radnog odnosa odazvati na prethodni liječnički pregled.

O rezultatima izbora kandidati će biti obaviješteni u roku od 8 dana od dana izbora.

KLASA: 112-02/25-01/3

URBROJ: 2186-13-2-02-25-2

Dvor Trakošćan

Ravnateljica

dr.sc. Goranka Horjan

Objava, 09.09.2025.